[{"text_idx": "#000000", "text": "La ruino de la urbo Suoyang"}, {"text_idx": "#000001", "text": "La ruino de la urbo Suoyang estas unu el la 22 c\u0302inaj lokoj en la programo pri la Silka Vojo kune peticiita de C\u0302inio, Kazah\u0302io kaj Kirgizio kiel monda kultura heredaj\u0302o."}, {"text_idx": "#000002", "text": "La ruino trovig\u0302as en Suoyang sub la gubernio Guazhou de la urbo Jiuquan en la provinco Gansu de okcidenta C\u0302inio. G\u0302i estis grava urbo en la Gansu-a Koridoro -- gorg\u0302a parto de la antikva Silka Vojo."}, {"text_idx": "#000003", "text": "La ruino kovras la restaj\u0302ojn de la antikvaj urbomuro, rivero, templo, tombejo kaj terkulturejo, tie estas ankau\u0306 la plej bone konservataj milita defendsistemo kaj irigacia sistemo."}, {"text_idx": "#000004", "text": "La antikva urbo havas du partojn: internan kaj eksteran. C\u0302iuj urbomuroj interna kaj ekstera estas ramitaj el tero. La ekstera parto de la urbo kun areo de 800 mil kvadrataj metroj kaj alta urbomuro c\u0302irkau\u0306as la internan; la interna parto areas je 280 mil metroj, havas urbomuron 7.5 metrojn larg\u0302an sube kaj 4.6 metrojn larg\u0302an supre. En la urbo restas multaj teramasoj, domruinoj kaj aliaj konstruaj\u0302oj, kaj videblas c\u0302ie porcelanaj\u0302aj pecoj, moneroj de la dinastio Tang (618~907) kaj aliaj antikvaj\u0302oj. Ekster la urbo, trovig\u0302as 6 antikvaj urboj kiuj estis konstruitaj en la periodo de la dinastio Han (202 a.K~220) g\u0302is la dinastio Tang. Iliaj bona konservado kaj ric\u0302aj restaj\u0302oj estas rare videblaj en la mondo."}, {"text_idx": "#000005", "text": "Antikve, c\u0302irkau\u0306 la urbo estis vasta oazo. Kaj nun, la ruino kaj la c\u0302irkau\u0306a natura medio estas la specimeno de la dezertig\u0302o de okcidenta C\u0302inio en antikveco. Pro la kulturaj restaj\u0302oj de la Silka Vojo kaj la apartaj vidindaj\u0302oj de la dezerto, la ruino de la antikva urbo Suoyang farig\u0302is fama turisma celo."}, {"text_idx": "#000006", "text": "Redaktoroj: Zhang Shuang kaj Xie Ruifeng"}]